Judy Chicago vokste opp hos sine foreldre i Illinois, som den eldste av to søsken. Hennes bror Ben ble keramiker som voksen. Besteforeldrene på begge sider var jødiske immigranter. Hennes farfar var rabbiner, men hennes far, som ikke ville la seg begrense av religiøse restriksjoner, ble etterhvert ateist. Han arbeidet i postverket, og var marxist og fagforeningsmann. Judys mor hadde drømt om å bli danser, men drømmen ble aldri satt ut i livet. Hun arbeidet som sosialarbeider før Judy ble født.